Paul Kurtz

**Paul KURTZ** (n. la 21-a de decembro 1925 en Newark, Nov-Ĵerzejo – m. la 20-a de oktobro 2012) estis profesoro pri filozofio de la Universitato de Bufalo, figuro en la humanisma movado (konsiderata unu el la malmultaj internacie agnoskitaj teoriuloj de humanismo), kaj scienca skeptikulo. Li estis nomita "la patron de laika humanismo".

## Agado 
Li estis la fondinto kaj prezidanto de la pensfabriko *Committee for Skeptical Inquiry* (CSI, d:Q1115728), antaŭe nomata *Committee for the Scientific Investigation of Claims of the Paranormal* (CSICOP), la *Council for Secular Humanism*, kaj la mezgranda libroeldonejo Prometheus Books.

Kurtz estis ĉefredaktoro de la revuo "Free Inquiry" (Libera Enketo) de la Konsilio por Sekulara Humanismo (d:Q1098284). Li estis kunprezidanto de la Internacia Humanisma kaj Etika Unio (IHEU).  Li ankaŭ estis membro de la Usona Asocio por la Antaŭenigo de Scienco kaj prezidanto de la *Internacia Akademio de Humanismo* (d:Q6048052). 

Kurtz publikis pli ol 800 artikoloj aŭ recenzoj kaj aŭtoris kaj redaktis pli ol 50 libroj. Multaj de liaj libroj estis tradukita pli ol 60 lingvoj. Li kunaŭtoris la "Humanisma Manifesto II".  La asteroido (6629) Kurtz estis nomita laŭ li.

La filozofo kreis la terminon *Eŭpraksofio* (origine *Eupraxophie*), kiu rilatas al filozofioj kaj mondkonceptoj kiel sekulara humanismo aŭ Konfuceismo, kiuj ne faras referencon al transcendeco aŭ la supernatura. La termino estas kombinaĵo de la grekaj vortoj por *bono*, *praktiko* kaj *amo al saĝo*. 

Kurtz signife influis la sekularigon de humanismo. Antaŭ ol Kurtz komencis uzi la terminon sekulara humanismo, ĝi estis perceptita kiel religio (aŭ pseŭdoreligio) kiu ne inkluzivas la supernaturan, ĉar la termino komence akiris vastan popularecon tra fundamentismaj kristanoj en la 1960-aj jaroj. Ĉi tio videblas en la unua versio de la originala Humanisma Manifesto, kiu rilatas al la populara libro *Humanismo: Nova Religio*, verkita en 1930 de Charles kaj Clara Potter. 

Kurtz uzis la diskonigon generitan de fundamentistoj por pliigi la membrecon de la Konsilio pri Sekulara Humanismo kaj ankaŭ senigis la movadon je ĝiaj komencaj religiaj aspektoj. Li fondis la Centron por Studoj en 1991. Nuntempe ekzistas ĉirkaŭ 40 centroj kaj socioj tutmonde.

Alia aspekto de la heredaĵo de Kurtz estas lia kritiko de paranormalaj asertoj. En 1976, la Komitato por la Scienca Esploro de Asertoj pri la Paranormalo (CSICOP) lanĉis la revuon *Skeptical Inquirer*. Kiel Martin Gardner, Carl Sagan, Isaac Asimov, James Randi, Ray Hyman, kaj multaj aliaj, Kurtz estis popularigisto de scienca skeptiko kaj kritika pensado.

Kurtz skribis:La persisto de paranormalaj fenomenoj, mi kredas, estas ligita al transcenda tento. En mia libro kun la sama titolo, mi prezentas la tezon, ke paranormalaj kaj religiaj fenomenoj havas analogajn funkciojn en homa sperto. Ili estas esprimoj de la tendenco ampleksi magian pensadon. Ĉi tiu tento estas tiel profunde enradikiĝinta en homa sperto kaj kulturo, ke ĝi konstante reasertas sin.

## Verkaro 
* *The Humanist Alternative* (Paul Kurtz, redaktoro), 1973, Prometheus Books, 
* *Exuberance: An Affirmative Philosophy of Life* 1978, Prometheus Books, 
* *A Secular Humanist Declaration* 1980, 
* *Sidney Hook: Philosopher of Democracy and Humanism* 1983, 
* *In Defense of Secular Humanism* 1983, Prometheus Books, 
* *The Transcendental Temptation: A Critique of Religion and the Paranormal*, 1986 
* ''A Skeptic's Handbook of Parapsychology* (Paul Kurtz, redaktoro), 1985, Prometheus Books, 
* *Forbidden Fruit: The Ethics of Humanism*, 1988, Prometheus Books, 
* *The New Skepticism: Inquiry and Reliable Knowledge*, 1992, Prometheus Books,  
* *Challenges to the Enlightenment: In Defense of Reason and Science* by Paul Kurtz, *et al.*, 1994 
* *Living Without Religion: Eupraxophy*, 1994, Prometheus Books, 
* *Toward a New Enlightenment: The Philosophy of Paul Kurtz* (Tim Madigan, redaktoro; Vern Bullough, *Introduction*), 1994, Transaction, 
* *The Courage to Become*, 1997, Praeger/Greenwood, 
* *Embracing the Power of Humanism*, 2000, Rowman & Littlefield, 
* *Humanist Manifesto 2000*, 2000, 
* *Skepticism and Humanism: The New Paradigm*, 2001 
* *Science and Religion* by Paul Kurtz, *et al.*, 2003 
* *Affirmations: Joyful And Creative Exuberance*, 2004 
* *What Is Secular Humanism?*, 2006 
* *The Turbulent Universe'', 2013, Prometheus Books, 

## Referencoj 
## Eksteraj ligiloj 
* 
* Klasika paĝo pri Paul Kurtz paĝo ĉe la Instituto por Scienco kaj Homaj Valoroj

Kategorio:Verkistoj pri religio kaj scienco
Kategorio:Usonaj kontraŭkomunistoj
Kategorio:Ateismaj filozofoj
Kategorio:Usonaj skeptikuloj
Kategorio:Usonaj humanistoj